Diari Oficial de la Generalitat Valenciana


Sumari del DOGV 8010, del 29-03-2017 (2017/2602)

RESOLUCIÓ de 22 de març de 2017, del director gerent de l'Institut Valencià d'Art Modern, per la qual es publica la relació de llocs de treball de l'IVAM aprovada.
-------------------------------------------------------------------------------------------------------------------------------------------------------------------

### Dades del document

Número de DOGV
:   8010

Data del DOGV
:   29-03-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/2602


Data del document
:   22-03-2017

Organisme emissor
:   Institut Valencià d'Art Modern, IVAM

Tipus de document
:   Resolució

Descriptors 

:   * concurs administratiu

RESOLUCIÓ de 22 de març de 2017, del director gerent de l'Institut Valencià d'Art Modern, per la qual es publica la relació de llocs de treball de l'IVAM aprovada. [2017/2602]  
El Decret 27/2015, de 27 de febrer, del Consell, pel qual s'aprova el Reglament d'organització i funcionament de l'Institut Valencià d'Art Modern, estableix en l'article 16 que el personal de l'Institut tindrà la consideració de personal laboral i es regirà pel dret laboral, les normes convencionalment aplicables, la normativa sobre règim economicofinancer del sector públic empresarial, les disposicions de les successives lleis de pressupostos i, a més, li seran d'aplicació les previsions de l'Estatut Bàsic de l'Empleat Públic i de la legislació de la funció pública valenciana. Anualment, es publicarà en el Diari Oficial de la Generalitat Valenciana la relació de llocs de treball de la entitat.  
  
La Llei 7/2007, de 12 d'abril, de l'Estatut Bàsic de l'Empleat Públic, estableix en el seu article 74 que les administracions publiques estructuraran la seua organització per mitjà de les relacions de llocs de treball. La Llei 10/2010, de 9 de juliol, de la Generalitat, d'ordenació i gestió de la funció pública valenciana, consagra aquest precepte i preveu en l'article 42 el contingut mínim que ha d'estructurar les esmentades relacions de llocs de treball.  
Igualment, el text articulat del II Conveni col·lectiu per al personal laboral al servei de l'Administració de la Generalitat Valenciana, publicat en el Diari Oficial de la Comunitat Valenciana de data 12 de juny de 1995, i al qual es troba adherit en la seua totalitat l'Institut Valencià d'Art Modern, en virtut de l'Acord d'adhesió de 23 de març de 1997, configura les relacions de llocs de treball com un instrument tècnic per a l'estructuració de la organització i l'ordenació i gestió del personal, d'acord amb les necessitats de cada centre o dependència, i en el qual fan falta els requisits per a l'exercici dels llocs de treball.  
  
Les relacions de llocs de treball inclouran, tal com exigeix l'article 7, punt 6, del II Conveni col·lectiu, la denominació de cada lloc i característiques essencials, les retribucions complementàries que els corresponguen, els requisits exigits per al seu exercici i els mèrits preferents.  
  
La relació de llocs de treball de l'IVAM ha sigut negociada en data 7 de febrer de 2017 amb el Comité d'Empresa de l'IVAM, informada favorablement pel Sector Públic en data 9 de febrer de 2017 i per la Direcció General de Pressupostos en data 4 de març de 2017, i aprovada pel Consell Rector de l'IVAM en data 21 de març de 2017.  
  
El Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, disposa en l'article 18 que els ens del sector públic de la Generalitat a què fa referencia la dita norma publicaran, anualment, en el Diari Oficial de la Generalitat Valenciana una relació dels llocs de treball o plantilles.  
Per tot el que s'ha disposat anteriorment, i en compliment de l'article 16.3 del Decreto 27/2015, de 27 de febrer, del Consell, pel qual s'aprova el Reglament d'organització i funcionament de l'IVAM i de la Sentència número 2661 de 2016, de 16 de novembre de 2016, per la qual es condemna l'IVAM a publicar les relacions de llocs de treball en el termini de dos mesos següents a la fermesa de la sentència esmentada, i en virtut de les facultats que em confereix l'article 24 de la Llei 9/1986, de 30 de desembre, per la qual es crea l'Institut Valencià d'Art Modern, i de l'article 8.2 g del Reglament d'organització i funcionament de l'Institut Valencià d'Art Modern, resolc:  
  
Primer  
Publicar la relació de llocs de treball en el Diari Oficial de la Comunitat Valenciana, aprovada pel Consell Rector de l'IVAM, en sessió celebrada el 21 de març de 2017, que figura en l'annex d'aquesta resolució i que correspon a l'Institut Valencià d'Art Modern.  
  
Segon  
La present resolució tindrà efectivitat des de l'endemà de la seua publicació.  
  
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la seua notificació, davant de la Sala Contenciosa Administrativa del Tribunal Superior de Justícia. No obstant això, potestativament podrà interposar-se un recurs de reposició en el termini d'un mes, comptat des de l'endemà de la seua publicació davant del mateix òrgan que ha dictat l'acte contra el qual es recorre.  
  
València, 22 de març de 2017.- El director gerent: José Miguel García Cortés.